യാത്രക്കാര് കുറവ് കെ.എസ്.ആര്.ടി.സി. വരുമാനത്തില് വന് ഇടിവ് കോവിഡ് രണ്ടാംഘട്ട വ്യാപനത്തില് യാത്രക്കാരുടെ കുറവ് കെ.എസ്.ആര്.ടി.സി. കൊടുങ്ങല്ലൂര് ഡിപ്പോയുടെ വരുമാനത്തെ വലിയതോതില് ബാധിക്കുന്നു. ഇതിനുപുറമേ, കൊടുങ്ങല്ലൂരില്നിന്ന് തിരുവനന്തപുരത്തേക്കുള്ള സൂപ്പര് ഫാസ്റ്റുകളില് ഒരെണ്ണം കഴിഞ്ഞ ശനിയാഴ്ച മുതല് നിര്ത്തി. ഉച്ചയ്ക്ക് 2.55ന് പുറപ്പെട്ട് അടുത്തദിവസം പുലര്ച്ചെ 3.30ന് തിരുവനന്തപുരത്തുനിന്നും തിരിക്കുന്ന സൂപ്പര് ഫാസ്റ്റ് ബസ് ആണ് നിര്ത്തിയത്. ഒന്നാംഘട്ട ലോക്ഡൗണിനുശേഷം വാഹനങ്ങള് ഓടിത്തുടങ്ങിയപ്പോള് ദിനംപ്രതി മൂന്ന് ലക്ഷം വരെ വരുമാനമുയര്ന്നിരുന്നു. യാത്രക്കാരില്ലാത്തതാണ് പ്രധാന കാരണം. രാത്രി കര്ഫ്യൂവും ഡിപ്പോയിലെ കണ്ടക്ടര്മാരില് അഞ്ചുപേര് കോവിഡ് പിടിപെട്ട് അവധിയില് പോയതും ബാധിച്ചു. ഈ ബസ് ചീഫ് ഓഫീസറുടെ നിര്ദേശപ്രകാരം പാലക്കാട് ഡിപ്പോയിലേക്ക് കൈമാറി. കഴിഞ്ഞ മാര്ച്ചിലെ സര്വീസുകള് അടിസ്ഥാനപ്പെടുത്തി ഡിപ്പോകളിലെ ഷെഡ്യൂളുകള് പുനര്നിര്ണയിച്ചതോടെയാണ് തിരുവനന്തപുരം സൂപ്പര് ഫാസ്റ്റ് നഷ്ടപ്പെട്ടത്.The post യാത്രക്കാര് കുറവ് കെ.എസ്.ആര്.ടി.സി. വരുമാനത്തില് വന് ഇടിവ് first appeared on MalayalamExpressOnline.